**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL SUTIKIMO PERIMTI VALSTYBĖS TURTĄ ROKIŠKIO RAJONO SAVIVALDYBĖS NUOSAVYBĖN**

2018 m. liepos 27 d. Nr. TS-

Rokiškis

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, Lietuvos Respublikos vietos savivaldos įstatymo 6 straipsnio 30 punktu, Rokiškio technologijos, verslo ir žemės ūkio mokyklos 2018 m. birželio 14 d. raštu Nr. (1.8)2-185 „Dėl valstybės turto perėmimo“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn valstybei nuosavybės teise priklausantį, šiuo metu Rokiškio technologijos, verslo ir žemės ūkio mokyklos patikėjimo teise valdomą nekilnojamąjį turtą, kitus inžinerinius statinius-inžinerinius įrenginius: rezervuarus c-1, c-2, c-3, sėsdintuvą c-4, dumblo sausinimo aikštelę c-5 (unikalus Nr. 7397-7016-9021, nekilnojamojo turto registro Nr. 35/150238), esantį Rokiškio r. sav., Kazliškio sen., Konstantinavos k., savarankiškosioms savivaldybių funkcijoms - šilumos ir geriamojo vandens tiekimo ir nuotekų tvarkymo organizavimui, įgyvendinti.

2. Įgalioti Rokiškio rajono savivaldybės administracijos direktorę pasirašyti turto perdavimo-priėmimo aktus.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SUTIKIMO PERIMTI VALSTYBĖS TURTĄ ROKIŠKIO RAJONO SAVIVALDYBĖS NUOSAVYBĖN“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sutikti perimti Rokiškio rajono savivaldybės nuosavybėn valstybei nuosavybės teise priklausantį, šiuo metu Rokiškio technologijos, verslo ir žemės ūkio mokyklos patikėjimo teise valdomą nekilnojamąjį turtą, savarankiškosioms savivaldybių funkcijoms.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

**Sprendimo projekto esmė.**

UAB „Rokiškio vandenys“ Konstantinavos kaime vykdo vandens tiekimo ir nuotekų šalinimo veiklą. Veiklai vykdyti reikalingi valstybei nuosavybės teise priklausantys inžineriniai statiniai-inžineriniai įrenginiai: rezervuarai c-1, c-2, c-3, sėsdintuvas c-4, dumblo sausinimo aikštelė c-5, esantys Konstantinavos kaime, kurie yra fiziškai sujungti su UAB „Rokiškio vandenys“ valdomais nuotekų tinklais ir nuotekų šuliniais.

2009 m. gegužės 27 d. LR Vyriausybės nutarimu Nr. 499 „Dėl nekilnojamųjų daiktų Rokiškio rajono savivaldybėje, Kazliškio seniūnijoje, Konstantinavos kaime, nurašymo“ inžineriniai įrenginiai: rezervuarai c-1, c-2, c-3, sėsdintuvas c-4, dumblo sausinimo aikštelė c-5 (unikalus Nr. 7397-7016-9021) buvo pripažinti netinkamais naudoti ir, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 5 dalimi, gali būti perduoti savivaldybės savarankiškosioms funkcijoms – šilumos ir geriamojo vandens tiekimui ir nuotekų tvarkymui organizuoti.

Atsižvelgiant į tai, kad UAB „Rokiškio vandenys“ užtikrina geriamojo vandens tiekimą ir nuotekų valymą Konstantinavos k., siūloma sutikus priimti turtą kreiptis į Švietimo ir mokslo ministeriją dėl nekilnojamojo turto: inžinerinių statinių-inžinerinių įrenginių: rezervuarų c-1, c-2, c-3, sėsdintuvo c-4, dumblo sausinimo aikštelės c-5 (unikalus Nr.7397-7016-9021, nekilnojamojo turto kadastro duomenų bylos Nr. 35/150238, esančių Rokiškio r. sav., Kazliškio sen., Konstantinavos k.) perdavimo Rokiškio rajono savivaldybės nuosavybėn savarankiškosioms savivaldybių funkcijoms, šilumos ir geriamojo vandens tiekimui ir nuotekų tvarkymui organizuoti, įgyvendinti.

**Galimos pasekmės, priėmus siūlomą tarybos sprendimo projektą:**

**teigiamos** – bus imtasi veiksmų, siekiant užtikrinti geriamojo vandens tiekimą ir nuotekų tvarkymą Konstantinavos k., Kazliškio sen., Rokiškio r. sav.

**neigiamos** – savivaldybė įgys fiziškai ir technologiškai pasenusį ir nusidėvėjusį turtą.

**Sprendimo nauda rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**.

Vyriausybei priėmus nutarimą dėl turto perdavimo, reikės lėšų turto įteisinimui savivaldybės nuosavybėn.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Ūkio ir viešosios tvarkos skyriaus

vyriausioji specialistė Violeta Bieliūnaitė-Vanagienė